**სარჩევი**

**1. მიზანი**

* 1. ტენდერის პროცესში მონაწილე კომპანიები
	2. ტენდერის პროცესის მიმდინარეობა და ვადები
	3. წესები და კითხვები
1. **შემოთავაზება**
2. **კრიტერიუმები**
	1. მომსახურების ფასი

მომსახურების გაწევის ვადა

* 1. კომპანიის გამოცდილება
1. **პასუხისმგებლობა**
2. **კონფიდენციალურობა**
3. **ხელშეკრულების მნიშვნელოვანი პირობები**
4. **დანართები**
	1. **1. მიზანი**

წინამდებარე დოკუმენტის მიზანია, ტენდერში მონაწილეს განუმარტოს სს „სადაზღვევო კომპანია ევროინს ჯორჯიას“ მოთხოვნები და პირობები და საშუალება მისცეს, სრულად წარმოადგინოს სატენდერო წინადადება.

სს „სადაზღვევო კომპანია ევროინს ჯორჯია“ კომპანიებს (შემდგომ – ტენდერში მონაწილე) სთავაზობს შეთავაზების წარმოდგენას სს „სადაზღვევო კომპანია ევროინს ჯორჯიას” დაზღვეული ავტოპარკის საევაკუაციო, ტექნიკურ მომსახურებაზე.

შერჩეულ მონაწილე/ებ/თან გაფორმდება ერთწლიანი მომსახურების ხელშეკრულება.

* 1. **შერჩევის პროცესში მონაწილე კომპანიები**

ტენდერში მონაწილეობის მიღება შეუძლიათ საქართველოს ბაზარზე წარმოდგენილ კომპანიებს.

* 1. **შერჩევის პროცესის მიმდინარეობა**

შერჩევის პროცესის ჩატარდება შემდეგი სქემით:

* პრეტენდენტებმა სატენდერო წინადადება უნდა წარმოადგინონ არა უგვიანეს **2020 წლის 7 სექტემბრისა.**
* სს „სადაზღვევო კომპანია ევროინს ჯორჯია” განიხილავს შემოსულ სატენდერო წინადადებებს და ახდენს მონაწილეების შეფასებას და შერჩევას წინასწარ განსაზღვრული შერჩევის კრიტერიუმების მიხედვით.
* შერჩეულ მონაწილეებთან ჩატარდება დამატებითი მოლაპარაკებები.
* საბოლოო ეტაპზე მოხდება მონაწილის შერჩევა და გაფორმდება ერთწლიანი ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება 17.08.2020

სატენდერო წინადადებების მიღების ბოლო ვადა 07.09.2020

გამარჯვებული მონაწილ/ეებ/ის შერჩევა და შეტყობინების გაგზავნა 17.09.2020

ხელშეკრულების გაფორმება 24.09.2020

ტენდერი ჩატარდება შემდეგ ლოტებად:

**ლოტი #1 - ავტომანქანების ევაკუაცია**

ევაკუატორის მომსახურება - (იმ შემთხვევაში, თუ ავტოსატრანსპორტო საშუალება თავისი სვლით ვერ გადაადგილდება და მისი ნებადართული მაქსიმალური მასა არ აღემატება 3.5 ტონას);

* **ლოტი 1.1**: დაზიანებული ავტომანქანების ევაკუაცია თბილისის ფარგლებში (თანდართული რუკის მიხედვით)
* **ლოტი 1.2:** დაზიანებული ავტომანქანების ევაკუაცია საქართველოს მთელ ტერიტორიაზე

**ლოტი #2 - ავტოასისტანსის მომსახურება**

სატრანსპორტო საშუალების დაქოქვა;

ადგილზე საწვავის მიტანა (სერვისის გამოყენების შემთხვევაში საწვავის ღირებულებას იხდის უფლებამოსილი მძღოლი;

უფლებამოსილი მძღოლის კუთვნილი სათადარიგო საბურავით ჩანაცვლებას ან /და გაბერვას);

კარის გაღება

* **ლოტი 2.1:** ავტოასისტანსის მომსახურება თბილისის ფარგლებში.
* **ლოტი 2.2.** ავტოასისტანსის მომსახურება საქართველოს მთელ ტერიტორიაზე

**ლოტი #3 - მძღოლის მომსახურება (ფხიზელი მძღოლი)**

ავტოტრანსპორტი გამართულ მდგომარეობაშია, მაგრამ უფლებამოსილი მძღოლს არ შეუძლია მისი მართვა. უფლებამოსილ მძღოლს გამეგზავნება მძღოლი და მისივე ავტოტრანსპორტით მიიყვანს მითითებულ ერთ მისამართზე.

* **ლოტი 3.1:**  მძღოლის მომსახურება თბილისის ფარგლებში
* **ლოტი 3.2:**  მძღოლის მომსახურება საქართველოს მთელ ტერიტორიაზე

**ლოტი #4 - ცრუ გამოძახება**

გამოძახების შემთხვევა, როდესაც ევაკუატორი მივიდა ადგილზე და აღარ დადგა მომსახურების საჭიროება (არ დახვდა დაზიანებული ავტომანქანა ან ადგილზე მისვლამდე გამოსწორდა ხარვეზი).

* **ლოტი 4.1:**  ცრუ გამოძახება თბილისის ფარგლებში
* **ლოტი 4.2:**  ცრუ გამოძახება მომსახურება საქართველოს მთელ ტერიტორიაზე

მონაწილეებმა სატენდერო წინადადება შეიძლება წარმოადგინონ როგორც ერთ, ისე რამდენიმე ლოტზე ერთდროულად.

სს „სადაზღვევო კომპანია ევროინს ჯორჯია“ იტოვებს უფლებას ტენდერის მიმდინარეობის ნებისმიერ ეტაპზე შეაჩეროს, არ გააგრძელოს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე.

ტენდერის შეჩერების/შეწყვეტის შესახებ მონაწილეებს ეცნობებათ მათ მიერ მითითებულ საკონტაქტო მისამართებზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის ფინანასური პასუხისმგებლობის დაკისრებას სს „სადაზღვევო კომპანია ევროინს ჯორჯიასთვის“

სს „სადაზღვევო კომპანია ევროინს ჯორჯია“ იტოვებს უფლებას კონტრაქტის ხელმოწერამდე გააფართოვოს ან შეცვალოს თავისი მოთხოვნები მისაწოდებელ მომსახურებასთან დაკავშირებით, რის შესახებაც წინასწარ წერილობით ეცნობება შერჩეულ მონაწილეს.

* 1. **წესები და კითხვები**
		+ ტენდერში მონაწილის მიერ წარმოდგენილი სატენდერო წინადადება ძალაში უნდა იყოს 3 თვის განმავლობაში.
		+ მონაწილე პასუხისმგებელია შერჩევის პროცესის დასრულებამდე შეინარჩუნოს მათ მიერ მოწოდებული შემოთავაზების კონფიდენციალურობა.
		+ მონაწილის მიერ სატანდერო წინადადება სს „სადაზღვევო კომპანია ევროინს ჯორჯიას“ ეგზავნება ელექტრონული ფოსტის საშუალებით, ქვევით მითითებულ მისამართზე:
		+ tenders@euroins.ge

გთხოვთ, შემოთავაზებაში სრულად შეავსოთ ყველა დანართი.

1. **შემოთავაზება**

შერჩევა ტარდება: სს „სადაზღვევო კომპანია ევროინს ჯორჯიას“ დაზღვეული ავტოპარკის საევაკუაციო, ტექნიკურ მომსახურებაზე, დანართი 1 -ით განსაზღვრული სპეციფიკაციების მიხედვით.

შემოთავაზება უნდა მოიცავდეს:

1. სრულყოფილად შევსებულ დანართებს
2. შეკვეთის განხორციელებიდან მომსახურების გაწევის ვადებს.
3. **კრიტერიუმები და საკვალიფიკაციო მოთხოვნები**

**მონაწილე/ები შეფასდებიან შემდეგი კრიტერიუმების მიხედვით:**

* მომსახურების ფასი
* მომსახურების გაწევის ვადა
* კომპანიის გამოცდილება
* კომპანიის კუთვნილი ავტოპარკი

ყველა მონაწილე ვალდებულია წარმოადგინოს შემდეგი დოკუმენტაცია:

1. ამონაწერი სამეწარმეო და არასამეწარმეო (არაკომერციული) იურიდიული პირების რეესტრიდან;
2. ცნობა საგადასახადო ორგანოებიდან ბიუჯეტის წინაშე დავალიანების არ არსებობის შესახებ;
3. ინფორმაცია კომპანიის ავტოპარკის შესახებ (იხ.დანართი#1)

დოკუმენტაციის მომზადების თარიღი წინ არ უნდა უსწრებდეს, დოკუმენტების წარდგენის მოთხოვნას 5 კალენდარულ დღეზე მეტი ვადით;

სს „სადაზღვევო კომპანია ევროინს ჯორჯია“ საკვალიფიკაციო დოკუმენტაციაში არსებულ ინფორმაციაზე დაყრდნობით უფლებამოსილია მოახდინოს შერჩეული მონაწილის დისკვალიფიკაცია თუ:

1. მონაწილე ირიცხება მოვალეთა რეესტრში;
2. საგადასახადო ორგანოების მიერ მონაწილის ქონებზე დადებულია საგადასახადო გირავნობა/იპოთეკა;
3. რეგისტრირებულია ყადაღა მონაწილის ქონებაზე;
4. დაწყებულია მონაწილის რეორგანიზაცია, ლიკვიდაცია ან გადახდისუუნარობის საქმის წარმოება.
5. **პასუხისმგებლობა**

ტენდერში გამარჯვებულ მონაწილესთან დაიდება ერთ წლიანი ხელშეკრულება, რომლის ერთ-ერთი მუხლი ჩამოყალიბდება შემდეგი რედაქციით:

*„მომსახურების გაწევის ვადების დარღვევისთვის მომწოდებელს სს „სადაზღვევო კომპანია ევროინს ჯორჯია“ უფლებამოსილია დააკისროს პირგასამტეხლო – 20 (ოცი) ლარის ოდენობით ყოველი სრული და არასრული ვადაგადაცილებული საათისთვის.“*

„სადაზღვევო კომპანია ევროინს ჯორჯია“ უფლებამოსილია ტენდერში გამარჯვებულ კომპანიას/კომპანიებს მოსთხოვოს პასუხისმგებლობის დაზღვევის პოლისის წარმოდგენა, რათა დაზღვეული იყოს მომწოდებელიკომპანიის პასუხისმგებლობა მომსახურების პროცესში ავტომანქანის დაზიანების შემთხვევაზე. „სადაზღვევო კომპანია ევროინს ჯორჯია“ ასევე უფლებამოსილია, განსაზღვროს დაზღვევის მინიმალური პირობები: პასუხისმგებლობის ლიმიტი, დაფარვის პირობები, გამონაკლისები და სხვა.

1. **კონფიდენციალობა**

შერჩევის პროცესის მსვლელობის დროს მონაწილე/ებ/ს უფლება აქვთ მოითხოვონ მათთვის საჭირო ინფორმაცია. ტენდერში მონაწილე პასუხისმგებელია სს „სადაზღვევო კომპანია ევროინს ჯორჯიას“ მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე მისი დასრულების შემდეგ მიუხედავად ტენდერის შედეგებისა.

კომპანიამ სატენდერო წინადადებასთან ერთად უნდა გამოაგზავნოს შევსებული და შესაბამისი უფლებამოსილი პიროვნების მიერ ხელმოწერილი შეთანხმება კონფიდენციალურობაზე.

1. **ხელშეკრულების მნიშვნელოვანი პირობები**

მომსახურების ანაზღაურების ვადები - მომსახურების ანაზღაურება მოხდება კონკრეტული თვის შესრულების ფორმის (იხ. დანართი #2) სრულყოფილად წარმოდგენიდან მაქსიმუმ სამი კვირის ვადაში.

მომსახურების მიღების ვადები:

* თბილისის მასშტაბით მომსახურების (როგორც ევაკუაცია, ასევე ასისტანსი) მიღების დრო არ უნდა აჭარბებდეს 40 წუთს;
* საქართველოს მასშტაბით ასისტანსის მომსახურების დრო არ უნდა აჭარბებდეს 1 საათს.
* საქართველოს მასშტაბით ევაკუაციის მომსახურების დრო არ უნდა აჭარბებდეს 3 საათს.
1. **დანართები**

დანართში წარმოდგენილია სატენდერო პაკეტის შემდეგი სახის დოკუმენტაცია :

* **დანართი 1 - ფასები**
* **დანართი 2 - შესრულების ფორმა**
* **შეთანხმება კონფიდენციალურობაზე**
* **ინფორმაცია მონაწილის შესახებ**
* **თბილისის რუკა რაიონების მითითებით**